CELEX: 32022R0032
Language: hu
Date: 2022-01-06 00:00:00
Title: A Bizottság (EU) 2022/32 rendelete (2022. január 6.) a Litvánia lobogója alatt közlekedő hajók által a 4 övezetnek az é. sz. 53° 30′-től északra fekvő uniós és norvég vizein folytatott heringhalászat tilalmáról

2022.1.12.   
               
               
                  HU
               
               
                  Az Európai Unió Hivatalos Lapja
               
               
                  L 7/14
               
            
         A BIZOTTSÁG (EU) 2022/32 RENDELETE
         (2022. január 6.)
         a Litvánia lobogója alatt közlekedő hajók által a 4 övezetnek az é. sz. 53° 30′-től északra fekvő uniós és norvég vizein folytatott heringhalászat tilalmáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére,
         mivel:
         
                     (1)
                  
                  
                     Az (EU) 2021/92 tanácsi rendelet (2) kvótákat állapít meg a 2021. évre.
                  
               
                     (2)
                  
                  
                     A Bizottsághoz beérkezett információ szerint a Litvánia lobogója alatt közlekedő, illetve az e tagállamban lajstromozott hajóknak a 4 övezetnek az é. sz. 53° 30′-től északra fekvő uniós és norvég vizein ejtett heringfogásai kimerítették a 2021-ra megállapított halászati kvótát.
                  
               
                     (3)
                  
                  
                     Ezért a szóban forgó állomány tekintetében meg kell tiltani egyes halászati tevékenységeket,
                  
               ELFOGADTA EZT A RENDELETET:
         
            1. cikk
            A kvóta kimerítése
            Az e rendelet mellékletében megjelölt időponttól kezdve úgy kell tekinteni, hogy Litvánia a 4 övezetnek az é. sz. 53° 30′-től északra fekvő uniós és norvég vizeinek a mellékletben megnevezett heringállományára nézve kimerítette a 2021. évi halászati kvótáját.
         
         
            2. cikk
            Tilalmak
            
               (1)   A Litvánia lobogója alatt közlekedő, illetve az e tagállamban lajstromozott hajók a mellékletben megjelölt időponttól nem halászhatnak az 1. cikkben megnevezett állományra. Tilos különösen a halak felkutatása, valamint a halászeszközöknek az adott állomány halászata céljából történő kivetése, kihelyezése vagy fedélzetre húzása.
            
            
               (2)   Az említett hajók által kifogott, az adott állományból származó halak és halászati termékek átrakása, fedélzeten tartása, fedélzeti feldolgozása, áthelyezése, ketreces tartása, hizlalása és kirakodása az ezen időpont előtt ejtett fogások tekintetében továbbra is engedélyezett.
            
            
               (3)   A szóban forgó hajók által az adott állományból szándékolatlanul ejtett fogásokat az 1380/2013/EU európai parlamenti és tanácsi rendelet (3) 15. cikkének megfelelően a halászhajók fedélzetére kell rakni és ott kell tartani, nyilvántartásba kell venni, ki kell rakodni és bele kell számítani a kvótákba.
            
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 6-án.
            
               
                  a Bizottság részéről,
               
               
                  az elnök nevében,
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 343., 2009.12.22., 1. o.
         
         
            (2)  A Tanács (EU) 2021/92 rendelete (2021. január 28.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 31. o.).
         
            (3)  Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
      
      
         
            MELLÉKLET
            
                        Szám
                     
                     
                        24/TQ92
                     
                  
                        Tagállam
                     
                     
                        Litvánia
                     
                  
                        Állomány
                     
                     
                        HER/4AB. (beleértve a következőt: a HER/*4N-S62)
                     
                  
                        Faj
                     
                     
                        Hering (Clupea harengus)
                     
                  
                        Övezet
                     
                     
                        A 4 övezetnek az é. sz. 53° 30′-től északra fekvő uniós és norvég vizei
                     
                  
                        A tilalom bevezetésének napja
                     
                     
                        2021.12.15.